recursal/SuperWikiNEXT-32B huggingface dataset:
|  |
| --- |
| Tryparsamidi |
| Tryparsamidi |
| **Systemaattinen (IUPAC) nimi** |
| [4-[(2-amino-2-oksoetyyli)amino]fenyyli]arsonihappo |
| **Tunnisteet** |
| CAS-numero | 618-25-7 |
| ATC-koodi |  ? |
| PubChem | 12055 |
| **Kemialliset tiedot** |
| Kaava | C8H11N2O4As |
| Moolimassa | 274,108 |
| SMILES | Etsi tietokannasta: eMolecules, PubChem |
| **Farmakokineettiset tiedot** |
| Hyötyosuus |  ? |
| Metabolia |  ? |
| Puoliintumisaika |  ? |
| Ekskreetio |  ? |
| **Terapeuttiset näkökohdat** |
| Raskauskategoria | ? |
| Reseptiluokitus | 
 |
| Antotapa | Intravenoosi |

**Tryparsamidi** (C8H11AsN2O4) on arsonihappoihin kuuluva orgaaninen yhdiste. Se sisältää hiilen ja arseenin välisen sidoksen eli kuuluu arseenin organometalliyhdisteisiin. Tryparsamidia on käytetty lääketieteessä unitaudin hoitoon, mutta sen käytöstä on luovuttu haittavaikutusten ja resistenttiyden ilmenemisen vuoksi.

Käyttö
------

Tryparsamidia käytettiin yleensä sen natriumsuolana, joka on väritöntä ja veteen liukenevaa kiteistä ainetta. Se liukenee myös vähäisessä määrin etanoliin. Tryparsamidi pelkistyy elimistössä varsinaiseksi vaikuttavaksi yhdisteeksi. Yhdiste tehoaa *Trypanosoma gambiense*-alkueläimeen ja sitä käytettiin unitaudin hoitamiseen 1920- ja 1930-luvuilla. Yhdiste annettiin ruiskeena joko suoneen tai lihakseen. Tryparsamidi läpäisee veri-aivoesteen ja kävi sen vuoksi sairauden hoitoon myös silloin kuin alkueläimet olivat päässeet jo keskushermostoon. Loisiot alkoivat kehittää vastustuskykyä aineelle jo 1930-luvulla, minkä vuoksi sille alettiin etsiä korvaavia vaihtoehtoja. Tryparsamidin aiheuttamia haittavaikutuksia voivat olla vaikutukset silmän linssiin, mikä ilmenee näkökentän kaventumisena, huonovointisuus, kuumeilu, tinnitus ja allergiset reaktiot.

Tryparsamidia valmistetaan arsaniilihapon ja klooriasetamidin välisellä reaktiolla natriumhydroksidin ja natriumkarbonaatin toimiessa emäksisinä katalyytteinä.

Lähteet
-------

1. 1 2  Susan Budavari (päätoim.): *Merck Index*, s. 1668. 12th Edition. Merck & Co. 1996. ISBN 0911910-12-3. (englanniksi)
2. 1 2  Paul Actor, Alfred W. Chow, Frank J. Dutko & Mark A. McKinlay: *Chemotherapeutics, Ullmann's Encyclopedia of Industrial Chemistry*, John Wiley & Sons, New York, 2000. Viitattu 17.7.2018
3. ↑  Gérard Jaouen, Nils Metzler-Nolte: *Medicinal Organometallic Chemistry*, s. 5-6. Springer, 2010. ISBN 978-3-642-13184-4. Kirja Googlen teoshaussa (viitattu 17.7.2018). (englanniksi)
4. ↑  Frederick T. Fraunfelder, Frederick W. Fraunfelder, Wiley A. Chambers: *Drug-Induced Ocular Side Effects*, s. 84-85. Elsevier, 2014. ISBN 9780323319843. Kirja Googlen teoshaussa (viitattu 17.7.2018). (englanniksi)
5. ↑  Manuchair Ebadi: *Desk Reference of Clinical Pharmacology*, s. 72. CRC Press, 2007. ISBN 9781420047431. Kirja Googlen teoshaussa (viitattu 17.7.2018). (englanniksi)
*Tämä artikkeli kertoo Britannian kuninkaallisen laivaston siipiratasfregatista. Muita samannimisiä aluksia on täsmennyssivulla.*

**HMS Odin** oli Britannian kuninkaallisen laivaston vuonna 1846 vesillelaskettu höyrykäyttöinen, siipirattailla varustettu ensimmäisen luokan fregatti. Alus kuului brittiläis-ranskalaiseen Itämeren laivastoon Oolannin sodassa.

Valmistus
---------

Alus tilattiin 19. helmikuuta 1844 Deptfordin telakalta, jossa sen rakennustöistä vastasi William Fairbarn. Köli laskettiin helmikuussa 1845. Se laskettiin vesille 24. heinäkuuta 1846 ja valmistui 12. elokuuta 1847.

Aluksen suunnittelusta vastasi John Fincham ja piirustukset hyväksyttiin 12. helmikuuta 1845. Aluksen voimanlähteenä oli kaksisylinterinen höyrykone, johon oli kytketty neljä kattilaa. Aluksen rungon valmistuskustannukset olivat 35 056 puntaa ja voimanlähteen 25 810 puntaa. Propulsiojärjestelmän asennus maksoi lisäksi 15 795 puntaa.

Palvelus
--------

Palvelukseen otettaessa alus määrättiin 24. toukokuuta 1847 Välimerelle päällikkönään Frederick Thomas Pelham. Alus palasi Englantiin, jossa se poistettiin Portsmouthissa palveluksesta.

Alus palautettiin palvelukseen 1. elokuuta 1851 päällikkönään William Saltonstall Wiseman. Se oli lähettiläänä Itämerellä käyden muun muassa Pietarissa. Alus poistettiin palveluksesta lokakuussa samana vuonna Portsmouthissa.

Alus palautettiin palvelukseen 18. joulukuuta 1852 päällikkönään Francis Scott. Aluksen kotisatamana oli aluksi Portsmouth ja sittemmin Woolwich, kunnes se määrättiin 1854 Itämerelle lähtevään osastoon. *Odin* oli touko–kesäkuussa 1854 amiraali James Hanway Plumridgen komentamassa neljän aluksen eskaaderissa, joka risteili Pohjanlahdella ja kävi hävittämässä sotakieltotavaraa kuten kauppalaivoja ja satamavarastoja useissa rannikon kaupungeissa. Alus osallistui Halkokarin kahakkaan ja kapteeni William Hutcheon Hallin ensimmäiseen hyökkäykseen Bomarsundia vastaan kesäkuussa 1854 sekä Ruissalon kahakkaan elokuussa 1854. Vuoden 1855 lopulla alus oli Mustallamerellä päällikkönään James Willcox.

*Odin* oli Itä-Intian ja Kiinan asemalla 20. syyskuuta 1859 alkaen päällikkönään lordi John Hay. Alus oli elokuussa 1860 tykkiveneiden lippulaivana Takun valtauksessa ja myöhemmin asemasta vastaavan kommodorin aluksena.

Alus poistettiin palveluksesta 1863 ja myytiin 1865 romutettavaksi Castle & Beechille Charltoniin.

Lähteet
-------

* Lyon, David & Winfield, Rif: *Sail & Steam Navy List - All the Ships of the Royal Navy 1815–1889*. Lontoo: Chatham Publishing/National Maritime Museum, 2004. ISBN 1-86176-032-9. (englanniksi)
* Southport visiter, 9. maaliskuuta 1854

### Viitteet

1. 1 2 3  Lyon, David & Winfield, Rif s. 153
2. 1 2 3 4 5 6  Victorian Navy - HMS Odin
3. ↑  Raoul Johnsson & Ilkka Malmberg: *Kauhia Oolannin sota – Krimin sota Suomessa 1854–1855*, s. 191, 193, 204–205, 246–247, 320. John Nurmisen säätiö, Helsinki 2013.
**Minyas** (m.kreik. Μινύας) oli kreikkalaisessa mytologiassa tarunomainen kuningas, jonka katsottiin olevan joko Poseidonin tai Khryseen poika.

Minyaalla oli useita lapsia, joista nimeltä on mainittu muiden muassa Orkhomenos, joka perusti Orkhomenoksen kaupungin ja toimi sen kuninkaana, Klymene ja minyadit, kolme Minyaan tytärtä. Minyas oli niin rikas, että hän oli ensimmäinen, jonka sanottiin rakentaneen aarrekammion suojaamaan rikkauksiaan.

Minyalaisten kerrotaan polveutuvan hänestä, ja argonauttien sanotaan olleen suurimmaksi osaksi hänen tytärtensä poikia. Heidän johtajansa Iason oli Klymenen poika. Minyalaisten keskuksia olivat Boiotia, erityisesti Orkhomenos, sekä Thessalian Iolkos.

Lähteet
-------

1. ↑  Hesiodos: *Naisten luettelo*, fragm. 84 (engl. käännös).
2. ↑  Pausanias: *Kreikan historia* 9.36.4 (engl. käännös).
3. 1 2 3  Castrén, Paavo: *Uusi antiikin historia*, s. 30. Helsinki: Otava, 2011. ISBN 978-951-1-21594-3.
4. ↑  Hyginus, *Fabulae* xiv (engl. käännös).
Magaramkentin piiri Dagestanin kartalla.
**Magaramkentin piiri** (ven. Магарамкентский район, *Magaramkentski raion*) on kunnallinen itsehallintoalue Dagestanissa Venäjällä. Vuonna 1943 perustetun piirin pinta-ala on 655 neliökilometriä. Asukkaita on 60 700 henkeä (vuonna 2009).

Magaramkentin piiri sijaitsee Dagestanin kaakkoisosassa Samurjoen alajuoksulla. Koillisessa se rajoittuu Kaspianmereen, etelässä Azerbaidžanin tasavaltaan ja Dokuzparan piiriin sekä lännessä ja luoteessa Ahtyn, Kurahin, Suleiman Stalskin ja Derbentin piireihin.

Piiriin kuuluu 22 maalaiskuntaa: Azadogly, Bilbil, But-Kazmaljar, Filja, Gaptsah, Garah, Giljar, Hodža-Kazmaljar, Jarag-Kazmaljar, Kabir-Kazmaljar, Kartas-Kazmaljar, Kirka, Kuisun, Magaramkent, Mugergan, Novyi Aul, Oružba, Samur, Sovetskoje, Tagirkent-Kazmaljar, Tšahtšah-Kazmaljar ja Tseljagjun. Hallinnollinen keskus on Magaramkentin kylä. Asutuskeskuksia on yhteensä 33. Novyi Aulin kuntaan kuuluva Hrah-Uban kylä sijaitsee Azerbaidžanin alueella noin 60 kilometriä maiden välisestä rajasta.

Kylät ovat etupäässä vuoristosta muuttaneiden siirtolaisten perustamia. Vuoden 2002 väestönlaskennan mukaan asukkaista 95,7 % on lezgejä ja 1,7 % venäläisiä. Pääelinkeino on puutarha- ja viininviljelyyn keskittynyt maatalous sekä maataloustuotteiden jalostus. Piirin alueella toimii rajavartiosto ja neljä tulliasemaa.

Kulttuurilaitoksia ovat lasten luomistyön keskus, Gaptsahin taidekoulu sekä kylien kulttuuritalot ja kirjastot. Paikallislehtenä ilmestyy lezginkielinen *Samurdin ses* ("Samurin ääni").

Nähtävyyksiin kuuluu Samurin suiston subtrooppinen liaanimetsä, vuonna 1855 rakennettu Magaramkentin kaarisilta sekä vuonna 1822 pystytetty Horelin kylän moskeija.

Lähteet
-------

1. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g.  2009. Moskva:  Federalnaja služba gosudarstvennoi statistiki (Rosstat).  Arkistoitu 21.10.2011. Viitattu 28.8.2010. (venäjäksi)
2. ↑  Etno-Kavkaz: Naselenije Dagestana *ethno-kavkaz.narod.ru*. Viitattu 30.11.2011. (venäjäksi)

Aiheesta muualla
----------------

* Magaramkentin piirin sivusto (Arkistoitu – Internet Archive) (venäjäksi)
* Magaramkentin piiri Dagestanin presidentin sivustolla (Arkistoitu – Internet Archive) (venäjäksi)

Dagestanin piirit ja *kaupunkipiirit*
Agul | 
Ahty | 
Ahvah | 
Akuša | 
Babajurt | 
Bežtan osa-alue | 
Bolith | 
Buinaksk | 
*Buinaksk* | 
*Dagestanskije Ogni* | 
Dahadajev | 
Derbent | 
*Derbent* | 
Dokuzpara | 
Gergebil | 
Gumbet | 
Gunib | 
Hasavjurt | 
*Hasavjurt* |
Hiv | 
Hunzah | 
*Izberbaš* | 
*Južno-Suhokumsk* | 
Kaitag | 
Kajakent | 
Karabudahkent | 
*Kaspijsk* | 
Kazbek | 
Kiziljurt | 
*Kiziljurt* | 
Kizljar | 
*Kizljar* | 
Kul | 
Kumtorkala | 
Kurah | 
Lak | 
Levaši | 
Magaramkent | 
*Mahatškala* | 
Nogai | 
Novolak | 
Rutul | 
Šamil | 
Sergokala | 
Suleiman Stalski | 
Tabasaran | 
Tarumovka | 
Tljarata | 
Tšaroda | 
Tsumada | 
Tsunta | 
Untsukul
**João Gabriel Filogônio Gaetti** (s. 12. marraskuuta 1978 Piracaia, São Paulo, Brasilia) on brasilialainen jalkapalloilija ja futsalpelaaja. Jalkapallossa hän edustaa Kolmosessa pelaavaa Toejoen Veikkoja.

Suomeen Gaetti saapui ensimmäistä kertaa keväällä 2003 Veikkausliigassa pelanneen FC Jazzin testiin. Sopimusta ei kuitenkaan jalkavamman vuoksi syntynyt. Vuoden kuluttua hän palasi Suomeen ja esiintyi AC Oulun joukkueessa jalkapallon Ykkösessä. 

Gaetti on pelannut jalkapalloa myös useassa muussa suomalaisseurassa toiseksi ja kolmanneksi korkeimmilla sarjatasoilla. Kesällä 2005 hän pelasi näytösottelussa, jossa virolainen JK Tammeka kohtasi Suomessa pelaavista brasilialaispelaajista kootun joukkueen. Ottelussa pelasivat myös Veikkausliigan legendat Rafael ja Piracaia.

Futsal-liigaa Gaetti pelasi Porin Palloilijoissa kausina 2007–2012. Vuonna 2008 hän voitti joukkueessa SM-hopeaa ja 2009 SM-pronssia. Vuoden 2009 syksynä hän voitti myös jalkapallon Suomen Cupin Pikkufinaalin FC Jazzissa.

João Gaetti on kotoisin São Paulon osavaltiosta ja on Suomessa pelanneiden Luiz Antônion, Piracaian ja Rodrigon tavoin edustanut juniorina C.A. Bragantinoa.

Lähteet
-------

1. ↑  João Gaetti Palloliiton sivuilla

* Urheilusuomi
* Gaettin kotisivu[vanhentunut linkki]

Aiheesta muualla
----------------

* PoPa Futsal (Arkistoitu – Internet Archive)
* Sporting Kristina (Arkistoitu – Internet Archive)
Trädikiipeilijä Joshua Treen kansallispuistossa valmistautumassa ulokkeen ylitykseen
**Trädikiipeily** eli **traditionaalinen kiipeily** on kalliokiipeilyn laji, jossa kiipeilijä kiinnittää kallioon varmistuksia turvallisen etenemisen mahdollistamiseksi.

Ero urheilukiipeilyyn
---------------------

Trädikiipeilyn ja urheilukiipeilyn erottaa toisestaan se, että urheilukiipeilyssä varmistuspisteet on kiinnitetty valmiiksi, eikä niitä poisteta. Trädikiipeilyssä kiipeilijä kiinnittää kallioon erilaisia varmistusvälineitä, jotka perässä kiipeävä kiipeilijä poistaa edetessään. Trädikiipeilyn reitit eli trädireitit seuraavat yleensä selkeästi näkyvää halkeamaa, johon myös varmistukset pääasiassa laitetaan.

Varmistusten asettamiseen menee trädikiipeilyssä huomattavasti aikaa ja voimia. Varmistusvälineet on myös kannettava mukana, mikä tekee kiipeilystä raskasta. Trädikiipeily on myös kiipeilyteknisesti erilaista kuin urheilukiipeily, koska reitit seurailevat pääasiassa halkeamia, joiden kiipeäminen vaatii erilaista tekniikaa. Trädikiipeilyssä korostuu kiipeilyn psyykkinen puoli ja varmistusten asettaminen tuo kiipeilyyn erilaista sisältöä.

Välineet
--------

Trädikiipeilyssä käytetään varmistukseen erilaisia kallioon kiinnitettäviä kiiloja, hexoja tai mekaanisesti laajenevia camuja. Näiden kolmen pääasiallisen varmistusvälineen lisäksi eri valmistajat ovat kehitelleet hyvinkin erilaisia niin passiivisia kuin aktiivisia varmistuslaitteita.

Lähteet
-------

1. 1 2  Saku Kurosuo: *Suomalainen kiipeilyopas*, s. 125. AULA & CO, 2017.

Aiheesta muualla
----------------

* Kuvia tai muita tiedostoja aiheesta **Trädikiipeily** Wikimedia Commonsissa
**Trygve Dehli Laurantzon** (20. maaliskuuta 1903 Kristiania – 21. toukokuuta 1975 Hamar) oli norjalainen poliitikko, maanviljelijä ja maataloustieteilijä. Hän toimi viikkojen ajan Norjan natsimiehityksen aikaisena maatalousministerinä.

Laurantzonin vanhemmat olivat kenraalimajuri Jacob Ager Laurantzon ja Bergljot Dehli. Hänen isoisänsä oli Ole Dehli. Laurantzon varttui enimmäkseen Kristianiassa ja sai siellä oppiarvon taiteessa vuonna 1921. Hän oli kiinnostunut myös maataloudesta ja opiskeli alaa vuosina 1924–1927 Norges landbrukshøgskolessa Åsissa. Hän valmistui agronomina vuonna 1927. Laurantzon johti Frebergin maatilaa Hedmarkin läänissä vuosina 1927–1931, Dalfarmen-nimistä tilaa 1931–1935 ja vuodesta 1935 miltei kuolemaansa Sørbryhnin maatilaa Romedalissa.

Laurantzon oli Nasjonal Samlingin jäsen vuodesta 1933 ja toimitti vuosina 1941–1945 sen *Norsk Jord* -lehteä. Toisen maailmansodan loppukuukausina hän toimitti myös *Nationen*-lehteä. Laurantzon oli natsimiehityksen alaisen Norjan maatalousministerinä 21. huhtikuuta – 8. toukokuuta 1945 Thorstein Fretheimin seuraajana. Sodan jälkeisessä oikeudenkäynnissä Laurantzon tuomittiin yhteistyöstään miehittäjien kanssa viideksitoista vuodeksi pakkotyöhön, mutta hänet vapautettiin jo vuonna 1950.

Laurantzon kehitti pitkin Norjaa maataloudellisiin kokeiluihin tarkoitettuja maanviljelijöiden järjestöjä (*forsøksring*). Vuonna 1937 perustettiin ensimmäisenä tällaisena yhdistyksenä Hedmark Forsøksring, jonka johdossa Laurantzon toimi. Hankkeen tukijoihin kuului professori Mikkel Ødelien. Vuonna 1955 Toteniin perustettiin vastaava yhdistys. Tämän jälkeen saman mallin mukaiset järjestöt yleistyivät voimakkaasti. Monissa perustamista edeltäneissä kokouksissa osallistujana oli Laurantzon, joka toimi myös yhteyshenkilönä. Vuonna 1962 järjestöille perustettiin kattojärjestö Landbrukets Forsøksringer. Laurantzon toimi sen ensimmäisenä puhemiehenä yhdeksän vuoden ajan. Hedmark Forsøksringiä hän johti vuoteen 1975 saakka. Hän loi myös yhteyksiä naapurimaihin; hän kehitti laajaa yhteistyötä vastaavien yhdistysten kanssa Ruotsissa, Tanskassa ja Suomessa. Laurantzon oli aktiivinen kirjoittaja maatalousaiheista ja oli vuonna 1958 perustamassa *Jord og Avling* -lehteä. Hän toimitti sitä vuoteen 1969 saakka.

Laurantzon oli vuodesta 1928 naimisissa Johanne Sandbergin kanssa. Sandberg oli kapteeni, maanviljelijä Ole Rømer Aagaard Sandbergin ja Hanna Kragin tytär.

Julkaisuja
----------

* *Nye metoder for dyrkning og lagring av poteter* (1939)
* *Oppbevaring av poteter* (1940)
* *Rasjonelle dyrkingsmåter for poteter* (1942)

Lähteet
-------

1. 1 2 3 4 5 6 7 8  Trygve Dehli Laurantzon Store norske leksikon: Norsk biografisk leksikon
2. ↑  Norwegian Government Ministries 1940 - 1945 Regjeringen.no
Trypitín rotkoTrypitín rotkon suu Trypitín rannalla.

|  |  |
| --- | --- |
| Sijainti | 
Sfakiá, Chaniá, Kreeta, Kreikka |

Hallinto| Nimi alkuperäiskielellä | 
Φαράγγι Τρυπητής |
| Tyyppi | 
defile (käännä suomeksi)View and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Trypitín rotko** (kreik. Φαράγγι Τρυπητής, *Farángi Trypitís*; myös transl. *Tripitín rotko*) on rotko Kreetan saarella Kreikassa. Se sijaitsee Lefká Óri -vuorten etelärinteessä Sfakián kunnassa Chanián alueyksikössä.

Rotkon varsinaisen osuuden pituus on noin neljä kilometriä. Rotko saa alkunsa Pyhän Paraskevan (*Agía Paraskeví*) kirkolta noin 655 metrin korkeudesta merenpinnasta laskettuna. Rotkon suu on noin viisi kilometriä itään Soúgian kylästä ja yhdeksän kilometriä länteen Agía Roumélin kylästä. Siellä sijaitsee Trypitín ranta. Rotkovaellus on haastava vaikean maaston ja erityisesti jyrkkien kohtien vuoksi.

Rotkon länsipuolella sijaitsee Agía Eirínin rotko ja itäpuolella Samarián rotko.

Lähteet
-------

1. 1 2  Φαράγγι Τρυπητής *Cretan Beaches*. Viitattu 7.9.2020.
2. 1 2  Φαράγγι Τρυπητής *TerraBook*. Viitattu 7.9.2020.
**Mateusz Mika** (s. 21. tammikuuta 1991 Kobiernice) on puolalainen lentopalloilija, joka edustaa Puolan lentopalloliigassa pelaavaa Lotos Trefl Gdańskia. Vuodesta 2010 asti Mika on kuulunut myös Puolan lentopallomaajoukkueeseen. Hän voitti maajoukkueen kanssa MM-kultaa koti-MM-kisoista vuodelta 2014. Finaalissa kaatui Brasilia lukemin 3-1. Mika oli voittamassa myös EM-pronssia vuonna 2011.

Mika on pelannut koko seurauransa lukuun ottamatta kautta 2013-2014 kotimaassaan. Kaudella 2011-2012 Mika voitti maansa mestaruuden Resovia Rzeszówin kanssa. Kahdella edelliskaudella hän voitti saman seuran kanssa pronssia. Kauden 2013-2014 hän pelasi Ranskan pääsarjan Montpellier UC:ssa, jonka jälkeen hän palasi edelliseen seuraansa Lotos Trefl Gdańskiin, jossa hänen pelinumeronsa on nykyisin 15.

Pelipaikaltaan 207 senttimetriä pitkä ja 88 kilogrammaa painava Mika on yleispelaaja. Hän iskee 352 senttimetrin korkeudesta ja blokkaa 275 senttimetrin korkeudesta.

Lähteet
-------

* 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Takuya Takagi** (jap. 高木 琢也; s. 12. marraskuuta 1967 Nagasaki, Japani) on japanilainen entinen jalkapalloilija.

Jalkapallomaajoukkue
--------------------

Takuya Takagi edusti Japanin maajoukkuetta vuosina 1992-1997. Hän on osallistunut mm. Asian mestaruuskilpailuissa 1988, 1992 ja 1996.

Tilastot
--------

| Japanin maajoukkueessa |
| --- |
| Vuodet | ottelut | maalit |
| 1992 | 11 | 5 |
| 1993 | 13 | 7 |
| 1994 | 5 | 2 |
| 1995 | 0 | 0 |
| 1996 | 10 | 6 |
| 1997 | 5 | 7 |
| Yhteensä | 44 | 27 |

Aiheesta muualla
----------------

* National Football Teams
* Japan National Football Team Database

Japanin joukkue – Jalkapallon AM-kilpailut 1988
1 Tsuchida |
2 Ueno |
3 Horiike |
4 Taguchi |
5 Sakakura |
6 Motoyoshi |
7 Ihara |
8 Ōtake |
9 Shirasawa |
10 Oenoki |
11 Ikenoue |
12 Nakayama |
13 Kurosaki |
14 Noda |
15 Minoguchi |
16 Maeda |
17 Sukigara |
18 Matsuyama |
19 Sanada |
20 Takagi |
Valmentaja Yokoyama

Japanin joukkue – Jalkapallon AM-kilpailut 1992
1 Matsunaga |
2 Ōtake |
3 Katsuya |
4 Horiike |
5 Hashiratani |
6 Tsunami |
7 Ihara |
8 Fukuda |
9 Takeda |
10 Ramos |
11 Miura |
12 Yamada |
13 Sakakura |
14 Kitazawa |
15 Yoshida |
16 Nakayama |
17 Moriyasu |
18 Jinno |
19 Maekawa |
20 Takagi |
Valmentaja Ooft

Japanin joukkue – Jalkapallon AM-kilpailut 1996
1 Kojima |
2 Yanagimoto |
3 Sōma |
4 Ihara |
5 Omura |
6 Yamaguchi |
7 Honda |
8 Maezono |
9 Takagi |
10 Nanami |
11 Miura |
12 Michiki |
13 Hattori |
14 Okano |
15 Morishima |
16 Saito |
17 Akita |
18 Jo |
19 Shimokawa |
20 Narazaki |
Valmentaja Kamo
**Haïdara Aïchata Cissé** (kutsumanimeltään *Chato*, s. 26. heinäkuuta 1958 Bourem) on malilainen yrittäjä ja poliitikko.

Aïchata Cissé on suorittanut Pariisissa korkeakoulututkinnot kirjanpidosta, liiketaloudesta ja markkinoinnista. Myöhemmin hän suoritti matkailualan tutkinnon Air Afriquen ammattikorkeakoulussa. Cissé työskenteli Air Afriquella kirjanpitäjänä, matkailupäällikkönä ja tiedottajana. Vuosina 1983–1997 hän toimi lentoyhtiön työntekijäliiton ja ilmailualan ammattiliiton pääsihteerinä Malissa. Vuosina 1984–2000 hän oli Kansainvälisen kuljetustyöntekijöiden liiton ITF:n pääsihteeri ranskankielisessä Afrikassa. Cissé perusti oman matkailuyrityksen Wani Tourin vuonna 2005. Vuodesta 2011 lähtien hän on toiminut myös kuljetusyritys Wani Transitin toimitusjohtajana.

Cissé on ollut Malin kansalliskokouksen edustaja vuodesta 2007. Hän liittyi Parti pour le développement économique et la solidarité -puolueeseen vuonna 2010. Cissé osallistui vuoden 2013 presidentinvaaleihin Alliance Chato 2013 -kannattajaryhmän ehdokkaana saaden 0,8 prosenttia äänistä. Saman vuoden kansalliskokousvaaleissa hänet valittiin Union malienne du rassemblement démocratique africain -puolueen listalta. Poliitikkona Cissé on pyrkinyt vaikuttamaan varsinkin vuoden 2012 sisällissotaa seuranneen Malin pohjoisosien kriisin ratkaisemiseksi.

Cissé on naimisissa Timbuktua kansalliskokouksessa edustaneen insinööri Baba Haïdaran kanssa. Hänellä on kolme lasta.

Lähteet
-------

1. ↑  Zeïni Molaye, Amadou Keita, Salabary Doumbia: L’Assemblée Nationale du Mail, 5ème législature: un guide à l'usage des élus, des citoyens et des partenaires *Friedrich Ebert Stiftung, Bureau du Mali*.  2015. Viitattu 23.11.2019.
2. 1 2 3  Amazone de la semaine: Mme Haïdara Aïchata Cissé dite Chato *Maliactu*.  Arkistoitu 15.12.2019. Viitattu 23.11.2019.
3. ↑  Biographie: Haidara Aïchata CISSÉ *aBamako*. Viitattu 23.11.2019.
4. ↑  Haïdara Aïchata Cissé, candidate de l’Alliance Chato 2013 *RFI Afrique*. Viitattu 23.11.2019.
5. ↑  *Political Handbook of the World 2018–2019*, s. 1010. Thousand Oaks: CQ Press, 2019. ISBN 978-1-5443-2712-9.
6. ↑  Haïdara Aïchata Cissé *Jeune Afrique*. Viitattu 23.11.2019.
7. ↑  Mali: le SOS d'un couple de députés de Tombouctou et de Bourem *L’Express*. Viitattu 23.11.2019.
8. ↑  Mali: la candidate des femmes se voit déjà présidente *Elle*. Viitattu 23.11.2019.
Mathematical Bridge nykyään. Kuva vuodelta 2005.
Alkuperäinen Mathematical Bridge noin vuonna 1865.
**Mathematical Bridge** (suom. *matemaattinen silta*) on tunnetumpi nimi puiselle sillalle, joka ylittää Camjoen ja yhdistää Queens’ Collegen kaksi osaa toisiinsa Cambridgen kaupungissa Englannissa. Sillan virallinen nimi on **Wooden Bridge**. Mathematical Bridge -nimitys juontuu sillan geometrisesta rakenteesta, joka tekee siitä jäykän ja itsekantavan.

Sillan suunnitteli William Etheridge ja rakennutti James Essex vuonna 1749. Se on rakennettu uudelleen kahteen otteeseen, vuosina 1866 ja 1905, aina alkuperäiseen asuunsa. Yleisesti kerrotun tarinan mukaan sillan olisi suunnitellut ja rakentanut Isaac Newton ilman pultteja ja muttereita. Se on kuitenkin myytti, sillä Newton kuoli jo 22 vuotta ennen sillan rakentamista.

Alkuperäinen "Mathematical Bridge" oli toinen samoilla piirustuksilla toteutettu silta nykyisen Garret Hostel Bridgen paikalla. Silta yhdisti Trinity Collegen ja Trinity Hallin.

Lähteet
-------

* Queens' College: Mathematical Bridge (englanniksi)

Aiheesta muualla
----------------

* Kuvia tai muita tiedostoja aiheesta **Mathematical Bridge** Wikimedia Commonsissa
**Hazem el-Beblawi** on egyptiläinen poliitikko, joka toimi tilapäisenä Egyptin pääministerinä vuosina 2013-2014, kun sotilaat olivat syrjäyttäneet Mohammed Mursin.

El-Beblawi opiskeli oikeustiedettä ja taloustiedettä Kairossa ja Pariisissa, ja väitteli vuonna 1964. Hän kannatti Hosni Mubarakin vuonna 2011 kaatanutta sotilasvallankaappausta, ja perusti Egyptin sosiaalidemokraattisen puolueen vallankumouksen jälkeen.

Muslimiveljeskunta ei tunnustanut El-Beblawin hallitusta, johon sille ei ollut tarjottu paikkoja. Muutamia kuukausia myöhemmin el-Beblawi esitti Muslimiveljeskunnan kieltämistä ja hajottamista.

Hazem el-Beblawin hallitus erosi helmikuun lopussa 2014, jotta sen puolustusministeri, kenraali Abdel Fattah al-Sisi saattoi pyrkiä presidentiksi.

Lähteet
-------

1. ↑  PM Beblawi and his cabinet *BBC*.  2013. Viitattu 8.2.2020.
2. ↑  Muslimiveljeskunta: Egyptin väliaikaishallitus on laiton *Yle*. Viitattu 8.2.2020.
3. ↑  Egyptin hallitus harkitsee Muslimiveljeskunnan kieltämistä *Yle*.  17.8.2013. Viitattu 8.2.2020.
4. ↑  Egyptin hallitus eroaa *Yle*.  24.2.2014. Viitattu 8.2.2020.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Saksa
* Israel
* Yhdysvallat
* Alankomaat

 |
|  |
| Muut | 
* IdRef

 |

 |
**Materiaalifysiikka** on soveltavan fysiikan ja materiaalitieteen osa-alue, joka keskittyy aineen eli materiaalien rakenteen ja ominaisuuksien tutkimukseen. On jossain määrin hankalaa vetää rajaa materiaalitieteen ja materiaalifysiikan välille, sillä materiaalien tutkimuksessa kemia ja fysiikka ovat hyvin lähellä toisiaan ja tutkimus on yleensä monitieteellistä.

Materiaalifysiikka voidaan jakaa modernin fysiikan teorioita käyttävään *atomifysiikkaan* ja klassisesta fysiikasta tuttuun *jatkuvan aineen fysiikkaan*. Materiaalifysiikkaan ei sisälly ydinfysiikka tai hiukkasfysiikka, sillä materiaalifysiikassa tutkimuksen kohteena on alkeishiukkasten sijaan atomitason ilmiöt, atomien väliset sidokset, ja siitä isommat rakenteet.

Materiaalifysiikkaa voidaan katsoa olevan ainakin seuraavat fysiikan osa-alueet joko kokonaan tai osittain

* Aerosolifysiikka
* Jatkuvan aineen mekaniikka
* Laskennallinen fysiikka
* Metallurgia
* Tiiviin aineen fysiikka
	+ Kristallografia
	+ Nanofysiikka, nanotieteen fysiikkaan liittyvä osa-alue.
	+ Pehmeän tiiviin aineen fysiikka
		- Biofysiikka (materiaalit, jotka ovat peräisin biologisista systeemeistä tai joita käytetään biologisten systeemien kanssa)
		- Polymeerifysiikka
	+ Puolijohdefysiikka

Materiaalifysiikkaa voi Suomessa opiskella yliopistoissa esimerkiksi Helsingin yliopistossa Fysikaalisten tieteiden laitoksella, Aalto-yliopistossa Otaniemessä Teknillisen fysiikan ja matematiikan osastolla, Jyväskylän yliopistossa Fysiikan laitoksella, ja Turun yliopistossa Fysiikan laitoksella.

Aiheesta muualla
----------------

* Helsingin yliopisto
* Jyväskylän yliopisto[vanhentunut linkki]
* Kuopion yliopisto (Arkistoitu – Internet Archive) *Biomateriaalifysiikka*
* Lappeenrannan teknillinen yliopisto (Arkistoitu – Internet Archive) *Laskennallinen materiaalitekniikka*
* Tampereen teknillinen yliopisto *Tekniikkaa*
* Teknillinen korkeakoulu (Arkistoitu – Internet Archive)
* Turun yliopisto (Arkistoitu – Internet Archive)
* Oulun yliopisto (Arkistoitu – Internet Archive) *Teoreettinen fysiikka*
*Tämä artikkeli käsittelee Espoon Käkilampea. Mäntyharjun Käkilammesta on eri artikkeli.*

**Käkilampi** on noin 85 aarin laajuinen metsälampi luoteisessa Espoossa. Virallisen kaupunginosajaon mukaan se sijaitsee Nuuksiossa. Nuuksion Pitkäjärvi sijaitsee Käkilammen lounaispuolella. Pohjoisessa on Ruuhijärvi, koillisessa Pikku Orajärvi ja Orajärvi sekä idässä Karjakaivo ja Urja. Suomen luontokeskus Haltia on puolestaan noin 1,3 kilometriä lounaaseen.

Käkilammen-Lakeasuon alue on osa Nuuksion kansallispuistoa. Käkilammen ympärillä on runsaasti rämettä ja jonkin verran nevalaikkuja.

Käkilampea ympäröivä maasto kohoaa paikka paikoin 100 metriä merenpinnan yläpuolelle. Vesistösuhteiltaan Käkilampi kuuluu Mankinjoen valuma-alueeseen, joka on kolmannen jakovaiheen vesistöalue Suomenlahden rannikkoalueen päävesistössä.

Lähteet
-------

1. ↑  Paikannimihaku *Retkikartta.fi*. Metsähallitus. Viitattu 6.12.2019.
2. ↑  Käkilampi Espoon karttapalvelussa
3. ↑  13.21 Käkilammen-Lakeasuon alue, 13.22 Karjakaivon silokallio *Espoo.fi*. Espoon kaupunki.  Arkistoitu 18.12.2019. Viitattu 6.12.2019.
4. ↑  Mankinjoen valuma-alue (81.057) *Järviwiki*. SYKE. Viitattu 6.12.2019.
**Talala** on kylä Punkalaitumella Pirkanmaalla. Kylä sijaitsee matkailutienä *Taikayöntieksi* nimetyn Huittinen–Urjala-maantien (Seututie 230) varrella, noin kilometrin keskustasta Urjalan suuntaan. Kylän tunnetuin nähtävyys on talonpoikaismuseo Yli-Kirra, joka on ollut esikuvana Mauri Kunnaksen Koiramäki-kirjoille. Muutoin kylää hallitsevat maanviljely, pellot ja metsä.

Historia
--------

Talalan kylän talot sijaitsivat ennen isojakoa nykyisen Yli-Kirran talonpoikaismuseon risteyksen vaiheilla maantien varressa. Isojaon myötä kylän talot (muun muassa Jalli ja Yli-Kirra) siirrettiin hajalleen ja kylän paikalle jäi vain Kirran talo. Uudemmat tilat ovat näiden vanhojen tilojen osia, entisiä torppia tai siirtoväen asutustiloja. Samoin kylässä on useita alun perin tilojen työväelle lohkottuja asuintontteja, niin kuin useimmissa Suomen kylissä.

Kylän kaakkoisosassa oli pieni järvi, joka kuivattiin Haukankosken perkaamisen yhteydessä 1800-luvulla.

Talalan läpi on myös kulkenut vanha Turku–Tampere-tie, josta on vielä osia jäljellä. Tien varrella sijaitsee "Ristikivi", jonka takaa tarinan mukaan ammuttiin 1900-luvun alussa eräs Punkalaitumen isännistä.

Maantiede
---------

Talalan kylä rajoittuu etelässä, idässä ja pohjoisessa Punkalaitumenjokeen. Pääosa kylästä onkin viljeltyä jokilaaksoa, joka rajautuu metsäiseen saarekkeeseen. Lännessä Talala rajoittuu Punkalaitumen keskustaajamaan Sarkkilaan ja Punkalaidun–Vesilahti-tiehen. 

Jokilaakson pellot ovat pääosin viljelykäytössä. Kylän kaakkoiskulman "Jokiniittulle" syntyy lähes joka kevät tulvajärvi 1800-luvulla kuivatun järven paikkeille. Tulvajärvellä levähtää lukuisia muuttolintuja, kuten joutsenia, kurkia ja hanhia. Peltojen laidoilta löytyy muutamia savenottoon käytettyjä kaivantoja, *prunneja*, joista voi onkia ruutanoita.

Metsäinen selänne kylän keskiosissa koostuu pääasiassa talousmetsästä, jossa vallitsevana puulajina on kuusi. Alueella on vielä jonkin verran jäljellä vanhaa, lähes luonnontilaista metsää.

Lähikyliä ovat: Sarkkila lännessä, Koskioinen idässä ja Oriniemi pohjoisessa.

Punkalaitumen kylät

* Hakuni
* Halkivaha
* Hankuri
* Haviokoski
* Jalasjoki
* Kannisto
* Kanteenmaa
* Kivisenoja
* Kokkola
* Koskioinen
* Kostila
* Kouvola
* Liitsola
* Moisio
* Mäenpää
* Oriniemi
* Parrila
* Pärnänmaa
* Sarkkila
* Talala
* Teikarla
* Vanttila
Firuzkuhiin joskus liitetty Jamin minareetti.
**Firuzkuh** oli ghuridien valtakunnan kesäpääkaupunki Afganistanin Ghurin alueella. Aikanaan rikas kaupunki hävitettiin mongolien valloitusretkillä niin perusteellisesti, että sen sijaintikin katosi historiallisista lähteistä. Sittemmin sen mahdolliseksi sijaintipaikaksi on esitetty eri kohteita.

Historia
--------

Ghuridit olivat ghaznavidien valtakaudella Afganistanin Ghurin alueella vaikuttanut paikallinen hallitsijasuku. Firuzkuhin perusti tarinan mukaan ghuridihallitsija Saif al-Dinin veli Malek-al-Jebal Qotb-al-Din ja sen rakennustyöt sai valmiiksi Baha al-Din Sam vuonna 1149. Ghaznavidihallitsija Bahram Šahin teloitettua Saif al-Dinin ghuridien hallitsijaksi nousi vuonna 1149 Ala al-Din Husain, joka syrjäytti lopulta ghaznavidit. Ala al-Din valtasi Ghaznin vuonna 1150 ja osa sen asukkaista siirrettiin Firuzkuhiin uuden pääkaupungin rakennustöihin.

Firuzkuh oli sittemmin laajenevan ghuridien valtakunnan keskus ja osa useiden linnoitettujen tukikohtien verkostoa. Firuzkuh oli ghuridien päähaaran kesäpääkaupunki. Kaksi muuta haaraa hallitsivat Ghaznia ja Bamejania. Päähaaran halltisijat siirtyivät talviksi leudamman sään perässä Zamin-davariin Afganistanin koillisosaan. Ghuridien tehdessä sotaretkiä esimerkiksi Khorasaniin ja Intian niemimaalle ghuridihallitsijat toivat ryöstösaaliinsa pääkaupunkiin Firuzkuhiin.

Khorasmian hallitsija Ala al-Din Muhammad valtasi Firuzkuhin vuonna 1210–1211 ja ghurideista tuli Khorasmian vasalleja. Vain hieman myöhemmin alueelle saapuivat mongolit. Tšingis-kaanin pojan Ögedein johtama mongoliarmeija valtasi kaupungin vuonna 1222 ja Firuzkuh hävitettiin niin perusteellisesti, että sen sijaintipaikkakin unohtui myöhemmissä historiallisissa lähteissä.

Sijainti
--------

Firuzkuhin sijainnista on esitetty useita eri teorioita. Yhden teorian mukaan Firuzkuh on liitetty edelleen pystyssä olevaan Jamin minareettiin Ghurin maakunnassa. Minareetti on Unescon maailmanperintöluettelon kohde. Muut tutkijat ovat liittäneet kadonneen kaupungin esimerkiksi Taywarasta löytyneisiin raunioihin. Yksi aimaqien heimoista on nimeltään firuskuhit ja nimen on joskus esitetty juontuvan historiallisesta Firuzkuhin kaupungista.

Lähteet
-------

1. 1 2 3 4  Andrei Sergejeff: *Afganistanin historia - Silkkitietä kulttuurien risteykseen*, s. 93–96, 102–103. Gaudeamus Helsinki University Press, 2011. ISBN 978-952-495-219-4.
2. 1 2 3 4 5 6 7  Bernard Hourcade: Fīrūzkūh *Encyclopædia Iranica*. Viitattu 26.9.2020. (englanniksi)
Käkisalmenselkä satelliittikuvassa.
**Käkisalmenselkä** (ven. Озеро Вуокса, *Ozero Vuoksa*, engl. *Lake Vuoksa*) on järvi Vuoksen pohjoisessa laskuhaarassa Norsjoen ja Räisälän kunnallishallintoalueilla Käkisalmen piirissä Leningradin alueella Venäjällä. Käkisalmenselkä sijaitsee Suomen Neuvostoliitolle luovuttamassa Karjalassa. Suomelle kuuluessaan Käkisalmenselkä kuului Käkisalmen maalaiskuntaan ja Räisälän kuntaan.

Käkisalmenselkä on Vuoksen järvimäinen leventymä. Vuoksi laskee järveen etelästä kahtena uomana, joiden väliin jää Härskeensaari. Käkisalmenselkä on saarekas ja monilahtinen. Suurimmat saaret ovat Hirvisaari ja Palosaari. Käkisalmenselkään laskee pohjoisesta Miinajoki ja Käkisalmenselästä pitkälle luoteeseen työntyvän Kaarlahden perukkaan laskee Ilmeenjoki. Merkittävin järveen idästä päin laskeva joki on Ostamojärvestä tuleva Puntuksenjoki. Käkisalmenselän pohjoispäästä Vuoksi laskee kahta lasku-uomaa pitkin Laatokkaan. Leveämpi Tenkalahdenvirta virtaa Käkisalmen kaupungin läpi ja pienempi Pärnänjoki laskee Pärnän kylän länsipuolelta suunnilleen entistä Kaukolan ja Käkisalmen maalaiskunnan rajaa pitkin.

Lähteet
-------

1. ↑  *Karjalan kannas, historia ja nykyaika, 1938-2001* 1:200 000. Pietari: ZAO Karta Ltd, 2001.
2. 1 2  Rosberg J. E. et al (toim.): *Suomenmaa 5, Viipurin lääni*. Helsinki: Tietosanakirja osakeyhtiö, 1923.

Aiheesta muualla
----------------

* Kuvia tai muita tiedostoja aiheesta **Käkisalmenselkä** Wikimedia Commonsissa
**John Paul Mugabi** (s. 4. maaliskuuta 1960 Kampala) on ugandalainen nyrkkeilyn olympiamitalisti ja ammattilaisten maailmanmestari.

Mugabi karsiutui 1978 Belgradin MM-kilpailuissa 63,5 kg:n painoluokan neljännesvälierissä ja saavutti samassa sarjassa pronssia Algerin Afrikan kisoissa. Hän saavutti olympiahopeaa 67-kiloisissa Moskovassa 1980. Kukistettuaan välierässä puolalaisen Kazimierz Szczerban tuomariäänin 3–2 hän hävisi loppuottelussa Kuuban Andrés Aldamalle 1–4.

Mugabi aloitti ammattilaisuransa joulukuussa 1980. Voitettuaan ensimmäiset 25 ammattilaisotteluaan hän pääsi WBC:n, WBA:n ja IBF:n keskisarjan MM-ottelun, jonka hävisi tyrmäyksellä Marvin Haglerille Las Vegasissa maaliskuussa 1986. Seuraavassa ottelussaan hän hävisi vapaana olleen WBC:n ylemmän välisarjan MM-tittelin teknisellä tyrmäyksellä Duane Thomasille Las Vegasissa saman vuoden joulukuussa. Voitettuaan seuraavat kahdeksan ottelua hän pääsi uudelleen WBC:n ylemmän välisarjan MM-otteluun, jossa kukisti Rene Jacquotin teknisellä tyrmäyksellä Cergy-Pontoisessa heinäkuussa 1989. Hän menetti tittelin hävittyään tyrmäyksellä Terry Norrisille Tampassa maaliskuussa 1990. Hän hävisi vapaana olleen WBO:n keskisarjan MM-tittelin teknisellä tyrmäyksellä Gerald McClellanille Kensingtonissa marraskuussa 1991.

Mugabi kävi viimeisen ammattilaisottelunsa tammikuussa 1999. Kaikkiaan hän saavutti 42 voittoa, joista 39 tyrmäyksellä tai teknisellä tyrmäyksellä, kärsi seitsemän tappiota, joista kuusi tyrmäyksellä / teknisellä tyrmäyksellä, ja otteli yhden ratkaisemattoman.

Lähteet
-------

1. 1 2  John Mugabi *olympedia.org*. Viitattu 22.12.2020. (englanniksi)
2. 1 2 3  John Mugabi *boxrec.com*. Viitattu 22.12.2020. (englanniksi)
3. ↑  2.World Championships Belgrade, Yugoslavia May 6-20, 1978 *amateur-boxing.strefa.pl*. Viitattu 22.12.2020. (englanniksi)
4. ↑  3.All-Africa Games - Algiers, Algeria - July 13-28 1978 *amateur-boxing.strefa.pl*. Viitattu 22.12.2020. (englanniksi)
**Lampaannenäsaivartaja** (*Oestrus ovis*) on lampaalla loisiva kiiliäislaji. Se on yksi *Oestrus*-suvun reilusta kolmestakymmenestä kiiliäislajista ja merkittävä ongelma lammastaloudelle ympäri maailmaa. Se aiheuttaa myös ihmiselle myiaasia.

Lampaannenäsaivartaja on noin 12–14 millimetriä pitkä karvainen kärpänen, jolla on likaisen harmaankirjava väritys. Aikuista kärpästä näkee harvoin. Muiden kiiliäisten tapaan sen suu ja ruuansulatuselimistö ovat surkastuneet. Kärpänen elää kuitenkin kiiliäiseksi epätavallisen pitkään: noin kuukauden. Tänä aikana se parittelee ja munii.

Saivartajien toukat elävät lampaiden ja vuohien nenä- ja poskionteloissa. Kärpäsnaaras munii lampaan turpaan, mistä toukat siirtyvät sierainten kautta sisälle. Kärpästen läsnä ollessa tartuntaa välttelevät lampaat painavat päänsä maahan, heiluttelevat sitä edestakaisin ja juoksevat paniikissa ympäriinsä. Isot lammasryhmät pyrkivät asettumaan kehään, jossa niiden maahan painetut päät ovat kehän keskellä. Toukkavaihe isännässä voi kestää kesäaikaan noin kuukauden, mutta jos toukka jää talvehtimaan, aika voi venyä jopa 10 kuukauteen. Kehityksensä lopuksi parisenttisiksi kasvaneet toukat pudottautuvat maahan koteloitumaan.

Tartunnan saaneiden lampaiden nenästä valuu märkäistä vuotoa ja eläinten ruokahalu kärsii. Nenäsaivartajainfektio on eläimelle hengenvaarallinen, sillä märkivä tulehdus voi levitä aivoihin, jolloin seurauksena on kuolema. Myös muussa tapauksessa infektoituneiden eläinten tuotanto laskee. Lampaan nenäsaivartajan arvioitiin aiheuttaneen vuonna 1981 pelkästään Yhdysvaltojen lammastaloudelle 13,5 miljoonan dollarin menetykset.

Lampaannenäsaivartaja ei ole nirso isäntänsä suhteen, ja myös ainakin koira kelpaa toukkien kasvualustaksi. Lampaannenäsaivartajan aiheuttamia ihmisen myiaasitapauksia tunnetaan runsaasti (katso esim. ,  (Arkistoitu – Internet Archive)), mutta toukat eivät tiettävästi pääse kehittymään ihmisessä koteloitumisvaiheeseen saakka.

Lähteet
-------

1. ↑
2. ↑   (Arkistoitu – Internet Archive)
3. ↑   (Arkistoitu – Internet Archive)
4. ↑


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q2213119
* Wikispecies: Oestrus ovis
* ADW: Oestrus\_ovis
* AFD: Oestrus\_ovis
* BioLib: 122323
* BOLD: 33103
* BugGuide: 1200789
* CoL: 48YL2
* EoL: 728418
* EPPO: OESTOV
* EUNIS: 143793
* Fauna Europaea: 140898
* Fauna Europaea (new): 6171c259-6d09-434e-a397-554dbd235185
* GBIF: 1587401
* iNaturalist: 362512
* IRMNG: 10959646
* ITIS: 151814
* NatureServe: 2.1207122
* NBN: NBNSYS0000030017
* NCBI: 123737
* NZOR: 4a9d87a5-2867-42b4-8481-3c78daeb43aa
* uBio: 378383
* ZooBank: A542720F-D544-4CE9-AF45-35CE20B97C97

 |

 |
Supermarine Spitfire VB. Kuvan kone vuodelta 1942.
**John Colin Mungo-Park**, s. **John Colin Park** (25. maaliskuuta 1918 – 27. kesäkuuta 1941) oli brittiläinen taistelulentäjä ja hävittäjä-ässä. Hän taisteli Natsi-Saksaa vastaan Toisessa maailmansodassa ja osallistui Dunkirkin taisteluun sekä Taisteluun Britanniasta. Lentuepäällikkö (Squadron Leader, tri A. Pricen teoksessa kapteeni) Mungo-Park toimi Britannian Kuninkaallisten ilmavoimien palveluksessa, vuodesta 1937 lukien. Hän saavutti Distinguished Flying Crossin, (lyh. DFC) ansiosoljella. Natsi-Saksan hävittäjäkoneiden ohella, Mungo-Park pudotti Natsi-Saksan pommikoneita: kuten Heinkel He 111, Junkers Ju 88 ja Junkers Ju 87.

Mungo-Park lensi ilmeisesti myös Fairey Swordfishillä, Britannian laivaston torpedopommittajalla. Pääasiallisesti Mungo-Parkin käyttämä sotilaskone oli kuitenkin Supermarine Spitfire. Hän kaatui lentäessään 74. hävittäjälaivueessa, Belgian yläpuolella, jolloin lensi Vb -alatyypillä. Silloin hänen esimiehenään ja laivueen päällikkönä toimi Adolph Malan.

John Mungo-Parkin lopullinen voittosaalis oli: 11 tuhottua, 2 jaettua, ja 5 mahdollista pudotusta sekä 4 vaurioitettua viholliskonetta.

Lähteet
-------

* Price, Alfred: Spitfire Mk I/II -ässät 1939–41, Koala-Kustannus, 2002. Alkuteos englanniksi 1996. ISBN 952-5186-35-0.

### Viitteet

1. ↑   Viitattu 30.7.2020.
2. ↑   Viitattu 30.7.2020.
3. ↑   Viitattu 30.7.2020.
4. ↑   Viitattu 30.7.2020.
5. ↑  Price, A. 2002: s.26

Aiheesta muualla
----------------

* 

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Commonwealth War Graves Commission

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Lampangin provinssi** (thaiksi จังหวัดลำปาง) on yksi Thaimaan provinsseista (*changwat*). Naapuriprovinsseja ovat Chiang Rai, Phayao, Phrae, Sukhothai, Tak, Lamphun ja Chiang Mai. Lampangin vanha nimi on *Khelang Nakhon*. Provinssin pinta-ala on 12 534 neliökilometriä ja siellä on arviolta 735 300 asukasta (vuonna 2017).

Maantiede
---------

Lampang sijaitsee Wangjoen laajassa jokilaaksossa ja on vuorijonojen ympäröimä. Mae Mon alueelta löytyy ligniittiä (ruskohiiltä), jota tuotetaan avokaivoksista.

Historia
--------

600-luvulta lähtien Lampang oli osa Monien Dvaravati-kauden Haripunchai-kuningaskuntaa. 1000-luvulla Khmerien valtakunta miehitti Lampangin alueen, mutta Lannathain kuningas Mengrai sisällytti koko Haripunchai-kuningaskunnan omaan kuningaskuntaansa vuonna 1292. Lannathain kaaduttua sitä hallitsivat burmalaiset ja se tuli osaksi Thaimaata vuonna 1774.

Symbolit
--------

Provinssin sinetti esittää valkoista kukkoa Pra Thart Lampang Luang temppelin sisäänkäynnillä. Paikallisen legenadan mukaan Buddha vieraili provinssissa elinaikanaan. Indra-jumala huolestui, että ihmiset eivät osoittaisi tarpeeksi kunnioitusta Buddhalle, ja siten ilmestyi kansalle valkeana kukkona. 

Provinssin kukka on Heliconia (*Heliconia* sp.) ja provinssin puu on *Holoptelea integrifolia*.

Aluejako
--------

Provinssi jakautuu 13 alueeseen (*amphoe*). Nämä edelleen jakaantuvat 100 kuntaan (*tambon*) ja 855 kylään (*mubaan*).

| *Amphoe* |
| --- |
| 1. Muang Lampang
2. Mae Mo
3. Ko Kha
4. Soem Ngam
5. Ngao
6. Chae Hom
7. Wang Nuea
 | 8. Thoen
9. Mae Phrik
10. Mae Tha
11. Sop Prap
12. Hang Chat
13. Mueang Pan
 |

Lähteet
-------

1. 1 2 3 4  Thailand: Division Citypopulation.de. Viitattu 22.7.2017.

Aiheesta muualla
----------------

* Kuvia tai muita tiedostoja aiheesta **Lampangin provinssi** Wikimedia Commonsissa

  

ThaimaaThaimaan provinssit

|  |  |
| --- | --- |
| Pohjoinen | 
* Chiang Mai
* Chiang Rai
* Kamphaeng Phet
* Lampang
* Lamphun
* Mae Hong Son
* Nakhon Sawan
* Nan
* Phayao
* Phetchabun
* Phichit
* Phitsanulok
* Phrae
* Sukhothai
* Uthai Thani
* Uttaradit

 |
| Koillinen | 
* Annat Charoen
* Buriram
* Chaiyaphum
* Kalasin
* Khon Kaen
* Loei
* Maha Sarakham
* Mukdahan
* Nakhon Phanom
* Nakhon Ratchasima
* Nongbua Lamphu
* Nong Khai
* Roi Et
* Sakhon Nakhon
* Sisaket
* Surin
* Ubon Ratchathani
* Udon Thani
* Yasothon

 |
| Keskinen | 
* Ang Thong
* Ayutthaya
* Bangkok
* Chainat
* Lopburi
* Nakhon Nayok
* Nakhon Pathom
* Nonthaburi
* Pathum Thani
* Samut Prakan
* Samut Sakhon
* Samut Songkhram
* Saraburi
* Sing Buri
* Suphanburi

 |
| Itäinen | 
* Chachoengsao
* Chanthaburi
* Chonburi
* Rayong
* Prachinburi
* Sa Kaeo
* Trat

 |
| Läntinen | 
* Kanchanaburi
* Phetchaburi
* Prachuap Khiri Khan
* Ratchaburi
* Tak

 |
| Eteläinen | 
* Chumphon
* Krabi
* Nakhon Si Thammarat
* Narathiwat
* Pattani
* Phang Nga
* Phattalung
* Phuket
* Ranong
* Satun
* Songkhla
* Surat Thani
* Trang
* Yala

 |
**John Mortimer Fourette Smith** (23. kesäkuuta 1935 Orange, New Jersey – 22. tammikuuta 2019 Lawrenceville, New Jersey) oli yhdysvaltalainen roomalaiskatolinen piispa. Hänet vihittiin papiksi Newarkin arkkihiippakuntaan 27. toukokuuta 1961 ja nimitettiin sen vihkipiispaksi sekä Tres Tabernaen titulaaripiispaksi 20. marraskuuta 1987. Piispaksi vihkiminen seurasi 25. tammikuuta 1988. Pääkonsekraattorina toimi Theodore Edgar McCarrick, jota avustivat Peter Leo Gerety ja Walter William Curtis.

Smith sai 25. kesäkuuta 1991 nimityksen Pensacola-Tallahasseen piispaksi ja 21. marraskuuta 1995 Trentonin koadjuuttoripiispaksi. 30. kesäkuuta 1997 hänestä tuli Trentonin piispa, jona hän toimi, kunnes jäi eläkkeelle 1. joulukuuta 2010.

Vuoden 2001 syyskuun 11. päivän terroritekojen jälkeen Catholic News Servicelle antamassaan haastattelussa Smith kertoi, miten teot olivat vaikuttaneet New Jerseyn (erityisesti Trentonin hiippakunnan) asukkaisiin, joista monet työskentelivät myös New Yorkin puolella, ja kuinka he olivat asettaneet enemmän uskoa työnsä merkitykselle:

> "Olen erittäin vakuuttunut uskon ja todellisen rohkeuden esiintymisestä ihmisten keskuudessa … Puolisonsa menettäneet vaimot ja poikansa menettäneet äidit; miten heillä on kyky elää uskossaan vaikeina aikoina."  
>  (John Mortimer Smith, Catholic News Service)
> 
> 

Lisäksi Smith painotti haastattelussaan palokunnan, poliisin ja pelastushenkilöiden merkitystä kertomalla vierailustaan terroriteoissa tuhoutuneiden World Trade Centerin kaksoistornien raunioilla: 

> "Uskon edustajana, mitä merkitystä minulla on täällä (tornien raunioalueella)? … Isokokoinen rautatehdastyöläinen tuli sanomaan minulle, että ’Haluan Teidän näkevän Herran huoneen … (osoitti romahtaneen rakennuksen kahta ristin muodostanutta tukipylvästä) Tuo on Jeesuksen vaikutus helvetin aiheuttamiin tekoihin.’ … kuin varhaiskirkon marttyyrit, he uhraavat henkensä silminnäkijöiden edessä."  
>  (John Mortimer Smith, Catholic News Service)
> 
>

Lähteet
-------

1. 1 2 3  Bishop John Mortimer Fourette Smith *Bishops*. Catholic-Hierarchy.org. Viitattu 23.1.2019. (englanniksi)
2. 1 2 3 4 5  Bishop Smith, who headed the Diocese of Trenton 1997 to 2010, dies at 83 *News*.  24.1.2019. National Catholic Reporter. Viitattu 11.1.2020. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |

 |
Lampaanlapahihainen puku visiittikorttikuvassa, n. 1895.
**Lampaanlapahiha** (englanniksi *leg-of-mutton sleeve* tai *gigot sleeve*, ranskaksi *manche gigot*) on hihatyyppi, joka on olkapäästä kyynärpäähän erittäin pullea ja runsas ja kyynärpäästä ranteeseen kapea. Yläosan muoto saadaan aikaan poimuttamalla kangasta ja tukemalla hihaa jäykällä aluskankaalla.

1820–30-luku
------------

Pilakuva ajan hihamuodista vuodelta 1830.
Lampaanlapahihan kaava 1940-luvulta.
Lampaanlapahihat yleistyivät naisten vaatteissa 1820-luvun loppupuolella. Niiden suosio oli ylimmillään ja koko suurimmillaan 1830-luvulla. Hihat saattoivat olla jopa niin suuret, että naisen oli ovesta kulkiessaan käännyttävä sivuttain. Hihojen ryhdissä pitämiseen käytettiin valaanluisia tai teräksisiä tukirakenteita tai untuvatäytteisiä tyynyjä. 1820- ja 30-lukujen muoti oli romanttista, ja suuret hihat ja runsas helma loivat tavoiteltavaa tiimalasisiluettia. Pukujen pääntie oli tyypillisesti avoin ja v:n muotoinen, ja pulleat hihat alkoivat hieman olkapään alapuolelta.

1890-luku
---------

Lampaanlapahihat tulivat uudelleen muotiin 1890-luvulla, jolloin naisten pukeutumiseen omaksuttiin vaikutteita miesten räätälöidyistä puvuista ja paidoista. Hihat alkoivat olalta ja kohosivat ryhdikkäästi ylöspäin. Vyötärö kurottiin edelleen kapeaksi korsetilla, ja hameet olivat pitkiä ja a-linjaisia. Tämä muoti liittyy aikaan, jolloin käsitys naisille sopivista tehtävistä ja harrastuksista laajeni. Naiset saattoivat harrastaa urheilua ja matkustaa, esimerkiksi pelata tennistä ja ajaa polkupyörällä.

Lähteet
-------

1. ↑  Leg-of-Mutton Sleeve Dress, Victorian, Replica | Object Lessons - Clothes & Accessories: Victorians *www.objectlessons.org*. Viitattu 26.7.2015.
2. ↑  Sanastoa vaatetukseen *www03.edu.fi*.  Arkistoitu 13.12.2015. Viitattu 26.7.2015.
3. ↑  Obsolete Fashion: Take It or Sleeve It - The Leg o’ Mutton Sleeve *blog.modcloth.com*. Viitattu 27.7.2015.
4. 1 2  A Rare Find – Sleeve Plumpers *www.mdhs.org*.  Arkistoitu 25.6.2015. Viitattu 27.7.2015.
5. ↑  The Fashion Historian: Gigot Sleeves *www.thefashionhistorian.com*. Viitattu 27.7.2015.
6. ↑  History of Fashion 1840 - 1900 - Victoria and Albert Museum *www.vam.ac.uk*. Viitattu 26.7.2015.
7. ↑  PiepMiau04: Fashion – Victorian 4 (Leg-o-Mutton Sleeves, Sportswear) *youtube.com*. Viitattu 25.7.2015.

Aiheesta muualla
----------------

* The Silhouette after 1890